b'\n_START_ARTICLE_\nGrad Lihtenberk\n_START_SECTION_\nZasnova\n_START_PARAGRAPH_\nLihtenberk je bil obodni grad z dvonastropnim palacijem in obzidjem._NEWLINE_Danes so vidni le deli palacija.\n_START_SECTION_\nZgodovina\n_START_PARAGRAPH_\nGrad se v zgodovinskih pisnih virih prvi\xc4\x8d pojavi leta 1223 v omembi tedanjega lastnika gradu, oglejskega ministeriala, Alberta de Lihtenberca; vitezi Lihtenber\xc5\xa1ki so prevzeli grad od grofov Ande\xc5\xa1kih, ti pa od Vi\xc5\xa1jegorskih._NEWLINE_Leta 1250 se grad omenja kot castrum Liechtemberch, leta 1288 kot castrum Leytemberch, leta 1338 kot Pilgrimum de Liechtenberch, leta 1393 in 1396 pa kot Lyechtenberg._NEWLINE_Lihtenberg je bil eden od gradov, ki jih je iz vi\xc5\xa1njegorsko-ande\xc5\xa1ke dedi\xc5\xa1\xc4\x8dine uspel dobiti patriarh Bertold Ande\xc5\xa1ki. Okoli leta 1288 je grad za\xc4\x8dasno zasedel grof Majnhard III. Gori\xc5\xa1ko-Tirolski, ki ga je oddal naprej v fevd, a je oglejski patriarh kmalu posredoval in povrnil lastni\xc5\xa1tvo gradu v prej\xc5\xa1nje stanje. Po smrti Pre(ch)terlina z Lihtenberga, ki je bi verjetno sorodnik Alberta, sta bila 1293 upravnika gradu Blej\xc4\x8dana Gebhard Panina in Rochlep. Grad do za\xc4\x8detka 15. stoletja ostaja pod oblastjo patriarha, in ni pri\xc5\xa1el v roke Habsbur\xc5\xbeanov. \xc5\xa0e leta 1406 ga je patriarh Anton II. podelil Nikolaju iz rodu Grajfov, in njegovim bratom, ki so bili vsi Lihtenber\xc5\xa1ki._NEWLINE_Kot doto ga je konec 15. stoletja prejel Bolte\xc5\xbear pl. Wagen, ki je bil cesarski oskrbnik na gradu Ho\xc5\xa1perk v bli\xc5\xbeini Planine pri Rakeku in \xc5\xa0teberku pri Cerknici ter zastavni gospod gradu Kostel nad Kolpo._NEWLINE_V tem \xc4\x8dasu je bil sam grad v \xc5\xbee zelo slabem stanju, zato je bil sede\xc5\xbe gospo\xc5\xa1\xc4\x8dine preseljen na bli\xc5\xbenji grad Bogen\xc5\xa1perk. Usodo gradu je leta 1511 zape\xc4\x8datil potres, ki je \xc5\xa1e dodatno po\xc5\xa1kodoval slabo poslopje. Konec 16. stoletja je grad bil v lasti Janeza Danijela pl. Wernegka, ki ga je \xc5\xa1e pred 1607 prodal Francu Kri\xc5\xa1tofu Schwabu pl. Lichtenbergu.  Leta 1634  je pl. Jurij Kheysell, poplemeniteni ljubljanski me\xc5\xa1\xc4\x8dan in trgovec, poro\xc4\x8den s plemkinjo Regino Elizabeto Schwab pl. Lihtenberg podedoval grad Lihtenberg. \xc4\x8cez \xc5\xa1tiri leta je kupil \xc5\xa1e Bogen\xc5\xa1perk in Lihtenberk poru\xc5\xa1il in uporabil razvaline za utrjevanje in popravilo Bogen\xc5\xa1perka; to po\xc4\x8detje je nadaljeval tudi Valvazor, ki je posest kupil skupaj z Bogen\xc5\xa1perkom in \xc4\x8crnim potokom septembra 1672,'